open-index/open-wikipedia-markdown huggingface dataset:
அ. மாரிமுத்து

**அ. மாரிமுத்து (அஞ்சலை மாரிமுத்து)** (*A. Marimuthu*) என்பவர் இந்திய அரசியல்வாதி மற்றும் தமிழ்நாடு சட்டமன்ற முன்னால் உறுப்பினர் ஆவார். இவர் விழுப்புரம் மாவட்டம் வானூர் தொகுதியினைச் சார்ந்தவர். திராவிட முன்னேற்றக் கழகத்தினைச் சார்ந்த மாரிமுத்து 1989  மற்றும் 1996ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தல்களில் பட்டியல் இனத்தவருக்கான வானூர் சட்டமன்றத் தொகுதியிலிருந்து தமிழ்நாடு சட்டப்பேரவை உறுப்பினராகத் தேர்ந்தெடுக்கப்பட்டார்.
சூன் 2005இல் தமிழ்நாடு காவல்துறையால் வருமானத்திற்கு அதிகமாகச் சொத்துக்கள் வைத்திருந்ததாகக் குற்றம் சாட்டப்பட்ட பல திமுக சட்டமன்ற உறுப்பினர்களில் மாரிமுத்தும் ஒருவர். இவர் அனைத்து குற்றச்சாட்டுகளிலிருந்தும் ஆதாரங்கள் இல்லாததால் நீதிமன்றத்தினால் விடுவிக்கப்பட்டார்.

## மேற்கோள்கள்

பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
சூரப்பட்டு

**சூரப்பட்டு** (*Surapet*) அல்லது ***சூரப்பேடு*** என்றும் அழைக்கப்படும் புறநகர்ப் பகுதியானது, தமிழ்நாடு மாநிலத்தின் அம்பத்தூர் வட்டத்தில் அமைந்துள்ளது. இது சென்னை மாவட்டம்,  மாதவரம் வட்டம், வட சென்னை, சென்னை மாநகராட்சியின் மாதவரம் மண்டலத்தின் 24-வது வார்டில் அமைந்துள்ளது. இதன் வடக்கில் புழல், கிழக்கில் கொளத்தூர், தெற்கில் புத்தகரம், மேற்கில் புழல் ஏரி ஆகியவை அமைந்துள்ளன. இது கிராண்ட் நேஷனல்  டிரங்க் சாலை அருகே அமைந்துள்ளது.

## அருகமைந்த பெரிய ஊர்கள்
இதனருகில் வில்லிவாக்கம், அம்பத்தூர், அண்ணா நகர்,  கொளத்தூர் மற்றும் பெரம்பூர் அமைந்துள்ளது.
* ரெட்டேரி தொடருந்து நிலையம் (2 கி.மீ.)
* கொரட்டூர் தொடருந்து நிலையம் - 5 கி.மீ.
* புழல் முகாம் (2 கி.மீ.)
* பாடி          (4 கி.மீ.)

## போக்குவரத்து
இது கோயம்பேடு பேருந்து நிலையத்திற்கு மேற்கே 15 கி.மீ. தொலைவிலும், மாதவரம் பேருந்து நிலையத்திலிருந்து 4 கி.மீ. தொலைவிலும் உள்ளது.
## மேற்கோள்கள்

பகுப்பு:சென்னை மாவட்டம்
பகுப்பு:சென்னை மாநகராட்சி
பகுப்பு:சென்னை சுற்றுப் பகுதிகள்
சதா நாசர்

**ஷதா நாசர்** (*Shada Nasser*,    ) (பிறப்பு மே 1, 1964 ஏடனில் ) என்பவர் யெமனின் முதல் பெண் வழக்கறிஞர் மற்றும் யெமன் நீதிமன்றங்களில் முகத்தை மறைக்காத முதல் பெண் வழக்கறிஞர் ஆவார். இவர் 1989 இல்  பிராகா நகரின் சார்லஸ் பல்கலைக்கழகத்தில் சட்டப் படிப்பு படித்துப் பட்டம் பெற்றார். அதன் பிறகு இவர் யெமனுக்குத் திரும்பினார். 1996 இல் இவர் தலைநகர் சனாவில் வேறு மூன்று பெண்  வழக்கறிஞர்களுடன் இணைந்து மகளிர் மட்டும் சட்ட நிறுவனதை நிறுவினார். யெமனில் பெண்களின் உரிமைகளைப் பாதுகாப்பதற்காக இவர் தனது பணியை அர்ப்பணித்துள்ளார்.

## வழக்குகள்
நாசரின் வாடிக்கையாளர்களாக சனாவின் நடுவண் சிறையிலுள்ள பெண் கைதிகள் உள்ளனர். 2005 ஆம் ஆண்டில், நாசர் ஒரு இளம் பெண் கைதிக்கு ஆதரவாக வந்தார். அவர் தன் கணவரைக் கொன்றதாக குற்றம் சாட்டப்பட்டார். அவர் 16 வயது சிறுமியாக இருந்தபோதிலும் மரண தண்டனை விதிக்கப்பட்டார். சிறையில் காவலாளியால் பாலியல் பலாத்காரம் செய்யப்பட்டதாகக் கூறப்படும் சிறுமி சிறையில் கர்ப்பமானார். மரணதண்டனை நிறைவேற்றப்படுவதற்கு சில நிமிடங்களுக்கு முன்னர் சனாதிபதியின் உத்தரவு சிறுமியின் உயிரைக் காப்பாற்றியது.

இவர் யெமனில் நடக்கும் குழந்தை திருமணங்களை எதிர்ப்பவர். இவர் 2008 ஏப்ரலில் 10 வயதான  நுஜூத் அலிக்காக வழக்காடினார். அவர்  ஒரு நடுத்தர வயது ஆணிடமிருந்து மணமுறிவு கோரி மனு தாக்கல் செய்தார். அவருக்கு அதற்கு முந்தைய ஆண்டு அந்த ஆணுடன் அவரது குடும்பத்தினரால் திருமணம் செய்யயப்பட்டது. தான் பருவ வயதை அடையும் வரை தன்னுடன் உடலுறவு கொள்வதில்லை என்று திருமணத்துக்கு முன் சம்மதித்திருந்த போதிலும்,  தன் கணவர் தன்னை தொடர்ந்து அடித்தும், வண்கலவியில் ஈடுபட்டதாகவும் அலி கூறினார். சில வாரங்களில் நூஜூத் அலிக்கு நீதிமன்றம் விவாகரத்து வழங்கியது. அந்த நேரத்தில் உலகின் இளைய வயதில் விவாகரத்து பெற்றவர் என்ற பெருமையை அவர் பெற்றார். அலியின் வரலாற்றுச் சிறப்புமிக்க வழக்கு, யெமனில் குழந்தை திருமணம் செய்யப்பட்ட  மற்ற பெண்களை விவாகரத்து பெற ஊக்குவித்தது.

## விருதுகள்
2008 ஆம் ஆண்டில், *கிளாமர்* பத்திரிக்கை அலியின் விவாகரத்து நடவடிக்கைகளில் இவர் முன்னின்று பணியாற்றியதற்காக, நாசர் மற்றும் நுஜூத் அலி ஆகியோருக்கு ஆண்டின் சிறந்த பெண்கள் மற்றும்  குழந்தைகளின் குரலுக்கான கிளாமர் விருதைப் அளித்தது.

## குறிப்புகள்
 

பகுப்பு:வாழும் மக்கள்
பகுப்பு:1964 பிறப்புகள்
பகுப்பு:யெமனி பெண்கள்
புத்தகரம், சென்னை

**புத்தகரம்** (*Puthagaram*), தமிழ்நாட்டின் சென்னை மாவட்டம், மாதவரம் வட்டம், சென்னை மாநகராட்சி, மாதவரம் மண்டல எண் 3-இல் உள்ள வார்டு எண் 24-இல் உள்ள பகுதியாகும். இதனருகே சூரப்பட்டு, புழல், வில்லிவாக்கம், கொளத்தூர் ஆகிய நகர்கள் உள்ளன. அக்டோபர் 2011 வரை இது திருவள்ளூர் மாவட்டத்தின் பகுதியாக இருந்தது.  பின்னர் சென்னை மாநகராட்சியுடன் இணைக்கப்பட்டது.

## மேற்கோள்கள்

பகுப்பு:சென்னை மாவட்டம்
சென்னை மாநகராட்சி
பகுப்பு:சென்னை சுற்றுப் பகுதிகள்
சென்னை பெருநகரப் பகுதிகள்
எட்ரோபிளசு

***எட்ரோபிளசு*** (*Etroplus*) என்பது சிச்சிலிட் மீன் பேரினம் ஆகும். இவை இந்தியாவின் தென்பகுதி மற்றும் இலங்கையினைச் சார்ந்தது. சூடெட்ரோபிளசுடன் (இது முன்னர் *எட்ரோபிளசுடன்* உள்ளடக்கப்பட்டிருந்தது) இப்பகுதியில் மட்டும் காணப்படும் சிச்சிலிட் இவை.

இவற்றின் நெருங்கிய உறவினராக பாரெட்ரோபிளசு மடகாசுகரில் காணப்படுகின்றது. இவை இரண்டும் மீசோசூயிக் காலத்தில் பிரிந்திருக்கலாம். மடகாசுகரும் இந்தியப் புவித்தட்டும் கிரீத்தேசியக் காலத்தின் முடிவில் பிரிந்ததைப் போல, இந்த இரண்டு பரம்பரைகளும் மீசோசோயிக் காலத்தில் பிரிந்திருக்க வேண்டும்.

## சிற்றினங்கள்
இந்த பேரினத்தில் தற்போது இரண்டு அங்கீகரிக்கப்பட்ட சிற்றினங்கள் உள்ளன. மூன்றாவது சிற்றினமான, ஆரஞ்சு குரோமைடு, 2014-ல்  சூடெட்ரோபிளசுடன்  இணைக்கப்பட்டது ஆனால் பிசுபேசில் இவை இன்னும் *எட்ரோப்ளசில்* வைக்கப்பட்டுள்ளது.

* *[[கனரா முத்துப் புள்ளி|எட்ரோபிளசு கனரென்சிசு]]* (பிரான்சிசு டே, 1877) (கனரா முத்துப் புள்ளி)
* *எட்ரோபிளசு* *மேகுலேடசு* (பிளாச்சு, 1795) (ஆரஞ்சு குரோமைடு)
* ''எட்ரோபிளசு சுராடென்சிசு'' ( பிளாச்சு, 1790) (பச்சை குரோமைடு)

## மேற்கோள்கள்

 

பகுப்பு:மீன் பேரினங்கள்
எட்ரோபிலினே

**எட்ரோபிலினே** (*Etroplinae*) என்பது சிச்சிலி குடும்பத்தினைச் சார்ந்த துணைக்குடும்பம் ஆகும்.  இந்த சிச்லிட் துணைக்குடும்பத்தில் 3 பேரினங்கள் உள்ளன. இவற்றில் மொத்தம் 16 சிற்றினங்கள் உள்ளன. *[[எட்ரோபிளசு]]* மற்றும் *சூடெட்ரோபிளசு* பேரினங்கள் இந்தியா மற்றும் இலங்கையில்  மட்டுமே காணக்கூடியன. *பாரெட்ரோபிளசு* மடகாசுகர் தீவில் வாழ்கின்றது. இந்த தீவில் காணக்கூடிய பிற துணைகுடும்பங்கள் *பாராதிலேபினே* மற்றும் *தைகோகுரோமினே*.

## மேற்கோள்கள்

 

பகுப்பு:மீன் குடும்பங்கள்
சந்தீப் திரிவேதி

**சந்தீப் திரிவேதி** (*Sandip Trivedi*) ஓர் இந்திய கோட்பாட்டு இயற்பியலாளர் ஆவார். 1963 ஆம் ஆண்டு இவர் பிறந்தார். இந்தியாவின் மும்பையில் உள்ள டாடா அடிப்படை ஆராய்ச்சி நிறுவனத்தில் பணிபுரிகிறார். தற்போது  இவர் இந்நிறுவனத்தின் இயக்குநராகவும் உள்ளார்.   சரக் கோட்பாட்டிற்கான இவரது பங்களிப்புகளுக்காக  நன்கு அறியப்படுகிறார்.  குறிப்பாக   ரெனாட்டா கலோசு, ஆண்ட்ரி லிண்டே மற்றும் சமித் கச்ரு போன்றவர்களுடன்  இணைந்து குறைந்த ஆற்றல் மீசமச்சீர் சரத்தில் பிரபஞ்சத்தின் துரித விரிவாக்கத்தின் முதன்மையான மாதிரிகளை (கே.கே.எல்.டி பொறிமுறை) கண்டறிந்தார். இவரது ஆராய்ச்சிப் பகுதிகளில் சரக்  கோட்பாடு, அண்டவியல் மற்றும் துகள் இயற்பியல் ஆகியவை அடங்கும். இப்போது கோட்பாட்டு அறிவியலுக்கான பன்னாட்டு மையத்தின் திட்ட ஆலோசனைக் குழுவில் உறுப்பினராக உள்ளார். இயற்பியல் அறிவியல் பிரிவில் 2010  ஆண்டிற்கான இன்ஃபோசிசு பரிசு பெற்றார்.

## கல்வி
இவர் 1985 ஆம் ஆண்டில்  கான்பூர் இந்திய தொழில் நுட்ப நிறுவனத்தில்  இயற்பியலில் முதுகலைப் பட்டம்  முடித்தார். 1990 ஆம் ஆண்டு அமெரிக்காவின் பசடேனாவில் உள்ள கால்டெக் நிறுவனத்தில் இவருக்கு முனைவர் பட்டம் வழங்கப்பட்டது. பின்னர் இவர் 1992 ஆம் ஆண்டு வரை பிரின்சுடன் மேம்பட்ட ஆய்வு நிறுவனத்தில்  முனைவர் பட்டமேற்படிப்பு ஆராய்ச்சி கூட்டாளராக பணியாற்றினார்.

## விருதுகள்
2005 ஆம் ஆண்டு இயற்பியல் அறிவியலுக்கான மதிப்புமிக்க சாந்தி சுவரூப் பட்நாகர் விருது இவருக்கு வழங்கப்பட்டது.  இயற்பியல் அறிவியல் பிரிவில் 2010 ஆம் ஆண்டு இன்போசிசு பரிசைப் பெற்றார். 2015 ஆம் ஆண்டு இயற்பியலுக்காக உலக அறிவியல் அகாதமி விருதும் இவருக்க வழங்கப்பட்டது.

## மேற்கோள்கள்

## புற இணைப்புகள்
* Sandip Trivedi's Home Page at TIFR
* List of Publications on SPIRES

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:இயற்பியலாளர்கள்
பகுப்பு:இந்தியர்கள்
குள்ளம்பட்டி, பாப்பிரெட்டிப்பட்டி வட்டம்

**குள்ளம்பட்டி** (*Kullampatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண்  643553. இது  சித்தேரி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 132 கிலோமீட்டர் தொலைவிலும், பாப்பிரெட்டிப்பட்டியில் இருந்து 9 கிலோ மீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 197 குடும்பங்களும் 756 மக்களும் வாழ்கின்றனா். இதில் 394 ஆண்களும், 362 பெண்களும் ஆவா்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
சுரிந்தர் வாசல்

**சுரிந்தர் வாசல்** (*Surinder Vasal*)  ஓர் இந்திய மரபியல் நிபுணர் ஆவார். தாவர வளர்ப்பாளராக  செயற்பட்ட இவர்  பயன்படுத்தக்கூடிய புரதத்தின் அதிக உள்ளடக்கம் கொண்ட மக்காச்சோள வகையை உருவாக்குவதில் ஈடுபட்டதற்காக நன்கு அறியப்பட்ட்டார்.  இந்தியாவின் பஞ்சாப் மாநிலத்தில் உள்ள அமிர்தசரசில் 12 ஏப்ரல் 1938  ஆம் ஆண்டு ஏப்ரல் மாதம் 12 ஆம் தேதியன்று பிறந்தார். மரபியல் மற்றும் தாவர வளர்ப்பில் முனைவர் பட்டம் பெற்றார்.

1970 ஆம் ஆண்டுகளில் புரதச் செறிவூட்டப்பட்ட மக்காச்சோளத்தை உருவாக்குவதற்காக உயிர் வேதியியலாளர் எவாஞ்சலினா வில்லேகாசுடன் இணைந்து சுரிந்தர் 35 ஆண்டுகள் பணியாற்றினார். குறைந்த ஊட்டச்சத்துள்ள சோளத்தில் புரதத்தைச் சேர்ப்பதன் மூலம் தரமான புரத மக்காச்சோளம் உருவாக்கப்பட்டது. இன்று சீனா, மெக்சிகோ, மத்திய அமெரிக்காவின் சில பகுதிகள் மற்றும் ஆப்பிரிக்காவில் பரவலாக பயன்பாட்டில் உள்ளது.  ஊட்டச்சத்து குறைபாட்டைப் போக்குவதில் இதன் பங்கு காரணமாக அதிசய மக்காச்சோளம் என்றும் குறிப்பிடப்படுகிறது. மக்காச்சோளத்தின் ஊட்டச்சத்து மதிப்பை மேம்படுத்துவதோடு, அதன் உற்பத்தித்திறனும் அதிகரித்தது. மெக்சிகோவில் உள்ள பன்னாட்டு சர்வதேச மக்காச்சோளம் மற்றும் கோதுமை மேம்பாட்டு மையத்தில் தரமான புரத மக்காச்சோளத்தை மேம்படுத்தியதற்காக 2000 ஆம் ஆண்டில் உலக உணவுப் பரிசு இவர்களுக்கு கூட்டாக வழங்கப்பட்டது.

சுரிந்தர் வாசல் தேசிய வேளாண் அறிவியல் அகாதமியின் தேர்ந்தெடுக்கப்பட்ட உறுப்பினராக உள்ளார்.
## மேற்கோள்கள்

## வெளி இணைப்புகள்
* World Food Prize Biography 

பகுப்பு:1938 பிறப்புகள்
பகுப்பு:வாழும் மக்கள்
பகுப்பு:இந்தியர்கள்
பகுப்பு:இந்திய அறிவியலாளர்கள்
பகுப்பு:பஞ்சாப் நபர்கள்
சிச்சிலிபார்மீசு

**சிச்சிலிபார்மீசு** (*Cichliformes*) என்பது மீன்களின் வரிசை ஆகும். இதன் உறுப்பினர்கள் முன்பு பெர்சிஃபார்மீசு வரிசையின் கீழ் வகைப்படுத்தப்பட்டன. ஆனால் இப்போது பல ஆய்வாளர்கள் இவற்றை *ஓவலென்டாரியா* என்ற துணைத் தொடருக்குள் ஒரு தனி வரிசையாகக் குறிப்பிடுகின்றனர்.

## குடும்பங்கள்
சிச்சிலிபார்மீசில் இரண்டு குடும்பங்கள் உள்ளன. ஒற்றைப் பேரினத்துடன் கூடிய சிறிய குடும்பம் ஒன்றும், 202 பேரினங்களுடன் 1700க்கும் மேற்பட்ட சிற்றினங்களுடன் கூடிய பெரிய முதுகெலும்புடன் குடும்பம் ஒன்று என இரண்டு குடும்பங்கள் இந்த வரிசையின் கீழ் உள்ளன. மாறுபாடு கொண்ட இந்த இரு குடும்பங்களையும் ஒரே வகைப்பாட்டியலில் மூலக்கூறு தரவு மூலம் வைக்கப்பட்டுள்ளது.

இந்த வரிசையின் கீழ் உள்ள குடும்பங்கள்:
* போலிடிக்தியிடே ஜோர்டான், 1896 (கன்விக்கிட் பிளெனிசு)
* சிச்லிடே போனபார்டே, 1835 (சிச்சிலிட்டுகள்)

## மேற்கோள்கள்

 

பகுப்பு:மீன்கள்
மடத அள்ளி

**மடத அள்ளி** (*Madathahally*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643472. இது  மடதஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 22 கிலோமீட்டர் தொலைவிலும், பாப்பிரெட்டிப்பட்டியில் இருந்து 30 கிலோ மீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 337 குடும்பங்களும் 1,418 மக்களும் வாழ்கின்றனா். இதில்  743 ஆண்களும்,  675 பெண்களும் ஆவா்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
தாதாபுரம், ஆந்திரா

**தாதாபுரம்** (*Dathapuram*) என்பது இந்தியாவின் ஆந்திரப் பிரதேசத்தின் கடப்பா மாவட்டத்திலுள்ள ஆர்எஸ் கொண்டாபுரம் மண்டலத்தில் அமைந்துள்ள ஒரு மக்கள் தொகை கணக்கெடுப்பு கிராமமாகும். ஜம்மலமடுகு சட்டப்பேரவைத் தொகுதிக்கு உட்பட்ட இந்த ஊர் பெண்ணாற்றின் கரையில் அமைந்துள்ளது. அதிலிருந்து 13 கி.மீ. தொலைவில் காந்திகோட்டா அணை கட்டப்பட்டு, குடிநீருக்குத் தண்ணீர் வழங்கப்படுகிறது. தாதாபுரம் கைகளால் பட்டுப் புடவைகளை உருவாக்குவதற்கும் பிரபலமானது.

## மக்கள்தொகையியல்
2001 மக்கள் தொகைக் கணக்கெடுப்புப்படி, தாதாபுரத்தின் மக்கள் தொகை 7,678. இதில் ஆண்கள் 51%-ம் பெண்கள் 49% ஆகும். தாதாபுரத்தின் சராசரி கல்வியறிவு 54% ஆகும். இது தேசிய சராசரியான 59.5% ஐ விட குறைவு: ஆண்களின் கல்வியறிவு 67% ஆகவும் பெண்களின் கல்வியறிவு 40% ஆகவும் இருக்கின்றது. தாதாபுரத்தில், 12% மக்கள் 6 வயதுக்குட்பட்டவர்கள்.

## சான்றுகள்

பகுப்பு:Coordinates on Wikidata
பகுப்பு:ஆந்திர ஊர்களும் நகரங்களும்
நாகராசன் வேதாச்சலம்

**நாகராசன் வேதாச்சலம்** (**Nagarajan Vedachalam)  ஓர்** இந்திய விண்வெளி விஞ்ஞானி ஆவார். கே.ஆர்.ராமநாதன் விண்வெளித் துறையின் புகழ்பெற்ற பேராசிரியர், இந்திய விண்வெளி ஆராய்ச்சி அமைப்பின் புகழ்பெற்ற விஞ்ஞானி விருது ஆகிய விருதுகளைப் பெற்றுள்ளார். இந்திய விண்வெளி திட்டத்திற்கான இவரது பங்களிப்புகளுக்காக நன்கு அறியப்பட்டார். புவி ஒத்திசைவு செயற்கைக்கோள் ஏவு வாகனத்திற்கான  (ஜிஎஸ்எல்வி) தாழ்வெப்ப பொறி இயந்திரத்தை உருவாக்கிய  நீர்ம உந்து திட்ட மையத்தின்  இயக்குநராகவும் இருந்துள்ளார். இசுரோவின் நூற்றுக்கும் மேற்பட்ட விண்வெளித் திட்டங்களுடன் தொடர்புடையவராக பணியாற்றியுள்ளார்.  இசுரோவின்  ஓர் அலகின்  இயக்குநராக  உத்தியோகபூர்வமாக ஓய்வு பெற்றாலும், விண்வெளித் துறையின் பல குழுக்களில் இவர் தொடர்ந்து அமர்ந்து இருக்கிறார்.

நாகராசன் வேதாச்சலத்திற்கு மதுரை காமராசர் பல்கலைக்கழகம் அறிவியல் முனைவர் பட்டம் வழங்கி  கவுரவித்தது. இந்திய அரசும் 2003 ஆம் ஆண்டின் இறுதியில் நான்காவது உயர்ந்த இந்திய குடிமக்கள் விருதான பத்மசிறீ விருதை வழங்கிச் சிறப்பித்தது.

## இவற்றையும் காண்க

* விண்வெளித் துறை
* ஜி. எஸ். எல். வி
* இந்திய விண்வெளி ஆய்வு மையம்
* திரவ இயக்கத் திட்ட மையம்

## மேற்கோள்கள்


பகுப்பு:வாழும் மக்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:இந்திய அறிவியலாளர்கள்
கனரா முத்துப் புள்ளி

*எட்ரோபிளசு கனரென்சிசு* என்பது **கனரா முத்துப் புள்ளி** (*Canara pearlspot*) அல்லது பட்டை குரோமைடு, கனரா முத்துப் புள்ளி சிச்லிடு, இந்தியாவில் தென் கர்நாடகாவைச் சேர்ந்த அருகிய சிச்லிடு மீன் சிற்றினமாகும்.

## வாழ்விடம் மற்றும் விநியோகம்
ஆசியாவைச் சேர்ந்த சில வகையான சிக்லிடு வகைகளுள் இதுவும் ஒன்றாகும். மேலும் *[[எட்ரோபிளசு]]* பேரினத்தினைச் சார்ந்த பிற சிற்றினங்களைப் போல இந்த மீனினம் உவர் நீரில் காணப்படுவதில்லை. நன்னீரில் மட்டுமே காணப்படுகிறது.

## அளவு
கனரா முத்துப் புள்ளி சிச்சிலிடின் உடல் நீளம்  நீளம் வரை வளரக்கூடியன.

## மீன்காட்சியகத்தில்
இது மிகவும் விரும்பப்படும் சிச்லிடு மற்றும் நீர்வாழ் உயிரினங்கள் காட்சிச்சாலையில் அரிதாகக் காணப்படும் சிச்லிடு மீன் இனமாகும். சமீப காலங்களில் செயற்கை வளரிடங்களில் இனப்பெருக்கம் செய்வதாகக் கூறப்படுகிறது.

## மேற்கோள்கள்

## வெளி இணைப்புகள்
*E canarensis cichlid-forum.com

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:மீன்கள்
இந்திய வேதியியல் ஆராய்ச்சி சங்கம்

**இந்திய வேதியியல் ஆராய்ச்சி சங்கம்** (*Chemical Research Society of India-CRSI*) என்பது இந்தியாவை அடிப்படையாகக் கொண்டவேதியியல் துறை ஆய்விற்காக அர்ப்பணிக்கப்பட்ட  அறிவியல் அமைப்பாகும். இது 1999-ல் இந்தியாவின் 50வது விடுதலை தினத்தைக் கொண்டாடும் ஒரு பகுதியாக நிறுவப்பட்டது. இதன் நிறுவனத் தலைவர் சி. நா. இரா. ராவ் ஆவார்.  இந்த அமைப்பில் தற்போது 3000 வாழ்நாள் உறுப்பினர்கள் உள்ளனர்.

## நோக்கம் & செயல்பாடு
இந்திய வேதியியல் ஆராய்ச்சி சங்கத்தின் முக்கிய நோக்கங்களாக, வேதியியல் மற்றும் வேதியியல் அறிவியலில் ஆய்வு மேற்கொள்பவரின் திறமைகளை அங்கீகரிப்பது, ஊக்குவித்தல் மற்றும் வளர்ப்பது மற்றும் அனைத்து நிலைகளிலும் வேதியில் கல்வியின் தரத்தை மேம்படுத்துவது ஆகும். வேதியியலின் அனைத்து பிரிவுகளிலும் ஆராய்ச்சியை எளிதாக்குவதற்கும் மேம்படுத்துவதற்கு மாநாடுகள், கருத்தரங்குகள், பயிற்சி பட்டறைகள், மற்றும் பிற தொடர்புடைய நிகழ்ச்சிகளை ஏற்பாடு செய்கிறது. வேதியியல் வளர்ச்சிக்கும் மேம்பாட்டிற்கும் இந்திய வேதியியல் ஆராய்ச்சி சங்கம், இலண்டன் அரச வேதியியல் சமூகம், அமெரிக்க வேதியியல் சமூகம், ஆசிய வேதியியல் தொகுப்பாளர் சமூகம், செருமானிய வேதியியல் சமூகம் மற்றும் பிரான்சு வேதியியல் சமூகம் ஆகியவற்றுடன் இணைந்து செயல்படுகிறது.

## விருதுகள்
இந்த சங்கத்தின் சார்பில் இந்திய வேதியியலாளர்களுக்கு, வெண்கலப் பதக்கம், வெள்ளிப் பதக்கம், தங்கப் பதக்கம் வழங்குவதோடு கீழ்கண்ட விருதுகளும் வழங்கப்படுகின்றன.

* சாருசிதா சக்ரவர்த்தி நினைவு சொற்பொழிவு
* தர்ஷன் இரங்கநாதன் நினைவு சொற்பொழிவு
* மிசுஷிமா-ராமன் விரிவுரை
* பேராசிரியர் அனிமேஷ் சக்ரவர்த்தி விருது விரிவுரை
* பேராசிரியர் சி.என்.ஆர். ராவ் விருது விரிவுரை
* பேராசிரியர் சி.என்.ஆர். ராவ் ரசாயன ஆராய்ச்சிக்கான தேசிய பரிசு
* பேராசிரியர் எஸ்.சந்திரசேகரன் நன்கொடை விரிவுரை

## மேற்கோள்கள்

 

பகுப்பு:இந்திய அறிவியல்
பகுப்பு:இந்தியாவில் உள்ள அறிவியல் நிறுவனங்கள்
சி. இராமசேசன்

**சிவராஜ் இராமசேசன்** (*Sivaraj Ramseshan*)(10 அக்டோபர் 1923 - 29 டிசம்பர் 2003) என்பவர் படிகவியல் துறையில் ஆற்றிய பணிக்காக அறியப்பட்ட இந்திய விஞ்ஞானி ஆவார். இராமசேசன் இந்திய அறிவியல் கழகத்தின் இயக்குநராகப் பணியாற்றி பத்ம பூசண் விருது பெற்றவர். இராமசேஷன் இந்திய விஞ்ஞானியும் நோபல் பரிசு பெற்றவருமான சர். ச. வெ. இராமனின் மருமகன் மற்றும் சுப்ரமணியன் சந்திரசேகரின் உறவினர் ஆவார்.

## ஆரம்பக்கால வாழ்க்கை
இராமசேசன் 1923ஆம் ஆண்டு அக்டோபர் 10ஆம் நாள், இந்திய அறிவியலாளர் செ. வெ. இராமனின் சகோதரியான சீதாலட்சுமியின் மகனாகச் சென்னையில் பிறந்தார். நாக்பூரில் பள்ளிப்படிப்பை முடித்து நாக்பூர் பல்கலைக்கழகத்தில் உயர்கல்வியினை முடித்தபின்னர் இவர், தனது மாமா ச. வெ. இராமனின் மேற்பார்வையில் ஆராய்ச்சி மாணவராக அறிவியலில் தனது பணியினைத் தொடங்கினார்.

## ஆராய்ச்சிப் பணி
முனைவர் பட்டத்தை முடித்த இராமசேசன் இந்திய அறிவியல் கழகத்தில் விரிவுரையாளராகச் சேர்ந்தார். இந்த நேரத்தில், ஊடுகதிர் படிகவியலில் ஆர்வத்தை வளர்த்துக் கொண்டு தேசிய விண்வெளி ஆய்வகங்களில் பொருள் அறிவியல் பிரிவை மேம்படுத்துவதில் முக்கியப் பங்கு வகித்தார். இராமசேசன் இந்திய தொழில்நுட்பக் கழகத்தில் பேராசிரியராகவும் பணியாற்றினார்.

## வகித்த பதவிகள்
1979-ல், இராமசேசன் இந்திய அறிவியல் கழகத்தின் இணை இயக்குநராக நியமிக்கப்பட்டார். பின்னர் 1981-ல் இதன் இயக்குநரானார். இவர் 1981 முதல் 1984 வரை இந்திய அறிவியல் கழகத்தின் இயக்குநராகவும், இந்திய அறிவியல் கழக தலைவராகவும் (1983-1985) பணியாற்றினார். மேலும் இராமன் ஆராய்ச்சி நிறுவனத்தில் (1984-2003) கௌரவப் பேராசிரியராகவும் இருந்தார்.

## விருதுகள்
1966-ல், இராமசேசனுக்கு சாந்தி ஸ்வரூப் பட்நாகர் விருது வழங்கப்பட்டது. இதைத் தொடர்ந்து 1980ல் வாஸ்விக் விருதும், 1985ல் இந்தியத் தேசிய அறிவியல் கழகத்தின், ஆர்யபட்டா பதக்கமும் வழங்கப்பட்டது. இராமசேசன் இந்திய அரசின் பத்ம பூசண் விருதினையும் பெற்றவர் ஆவார்.

## வெளியீடுகள்
இராமசேசன், ச. வெ. இராமனின் வாழ்க்கை வரலாற்றை இராமனுடன் இணைந்து எழுதியுள்ளார். மேலும் இராமனின் கட்டுரைகளின் இரண்டு தொகுப்புகளையும் தொகுத்து வெளியிட்டுள்ளார்.

## குடும்பம்
இவரின் மனைவி கெளசல்யா, வி. எசு. சீனிவாச சாசுதிரியின் கொள்ளுப்பேத்தியாவார். கௌசல்யா இவருக்கு மூன்று மகள்கள் உள்ளனர்.

## மறைவு
இவர் தனது 80வது வயதில் 29 டிசம்பர் 2003 அன்று இறந்தார்.

## மேற்கோள்கள்

பகுப்பு:1923 பிறப்புகள்
பகுப்பு:2003 இறப்புகள்
பகுப்பு:சென்னை மக்கள்
பகுப்பு:தமிழக அறிவியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:பத்ம பூசண் விருது பெற்ற தமிழர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
பகுப்பு:சந்திரசேகர் குடும்பம்
பகுப்பு:20-ஆம் நூற்றாண்டு இந்திய இயற்பியலாளர்கள்
ககன்விகாரி லல்லுபாய் மேத்தா

**ககன்விகாரி லல்லுபாய் மேத்தா** (*Gaganvihari Lallubhai Mehta*)(1900 &#x2013; 1974) 1952 முதல் 1958 வரை அமெரிக்காவுக்கான இந்தியத் தூதராக இருந்தார். இவர் சர் லல்லுபாய் சாமல்தாசின் மகன். இவருக்கு 1959ஆம் ஆண்டு பத்ம விபூஷன் விருது வழங்கப்பட்டது. இவர் ஆங்கிலேயராக இல்லாததால் ஹூயூஸ்டன் விமான நிலைய உணவகத்தில் உணவருந்த  மறுக்கப்பட்டார். இதனால் ஜான் ஃபோஸ்டர் டல்லெசு அமெரிக்கப் பிரிவினை வெளிநாட்டு உறவுகளைப் பாதிக்கிறது என்ற கருத்து தெரிவித்தார்.

## மேற்கோள்கள்

 
பகுப்பு:1974 இறப்புகள்
பகுப்பு:1900 பிறப்புகள்
பகுப்பு:பத்ம விபூசண் விருது பெற்றவர்கள்
அரி விநாயக் படாசுகர்

**அரி விநாயக் படாசுகர்** (*Hari Vinayak Pataskar*)(15 மே 1892-21 பிப்ரவரி 1970) என்பவர் இந்திய வழக்கறிஞர், புனே பல்கலைக்கழகத்தின் முன்னாள் துணைவேந்தர் மற்றும் அரசியல்வாதி ஆவார். இவர் இந்திய அரசியலமைப்பு நிர்ணய மன்றம் மற்றும் மத்திய பிரதேசத்தின் முன்னாள் ஆளுநராகவும் இருந்தார். 1963ஆம் ஆண்டில், பொதுச் சேவை செய்ததற்காக, இந்தியாவின் இரண்டாவது உயரிய குடிமகன் விருதான பத்ம விபூசண் இவருக்கு வழங்கப்பட்டது.

## மேற்கோள்கள்

## வெளி இணைப்புகள்
* ராஜ்பவன் இணையதளத்தில் பயோ 

பகுப்பு:1ஆவது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:1970 இறப்புகள்
பகுப்பு:1892 பிறப்புகள்
பகுப்பு:மத்தியப் பிரதேச ஆளுநர்கள்
போலா நாத் ஜா

**போலா நாத் ஜா** (*Bhola Nath Jha*) என்பவர் குடிமைப் பணியில் ஆற்றிய சேவைக்காக அறியப்படுபவர். இவர் ஆற்றிய பங்களிப்பிற்காக, இந்தியாவின் இரண்டாவது உயரிய குடிமை விருதான பத்ம விபூசண் (1967) விருது இவருக்கு வழங்கப்பட்டது. இவர் உத்திரப் பிரதேசத்தினைச் சார்ந்தவர்.

## மேற்கோள்கள்

## மேலும் பார்க்கவும்
* பத்ம விபூஷன் விருது பெற்றவர்களின் பட்டியல்

பகுப்பு:பத்ம விபூசண் விருது பெற்றவர்கள்
பகுப்பு:உத்தரப் பிரதேச நபர்கள்
தத்தாத்ராய ஸ்ரீதர் ஜோஷி

**தத்தாத்ராய ஸ்ரீதர் ஜோஷி** (*Dattatraya Shridhar Joshi*)(பிறப்பு: அக்டோபர் 11, 1908, இறந்த தேதி தெரியவில்லை) என்பவர் 1933ஆம் ஆண்டின் இந்தியக் குடிமைப் பணி அதிகாரி ஆவார். இவர் 9வது இந்திய அமைச்சரவை செயலாளராக 27 ஜூன் 1966 முதல் திசம்பர் 31 1968 வரை பணியாற்றினார். ஜோஷி தேசஸ்த் ரிக்வேதி பிராமண சமூகத்தைச் சேர்ந்தவர்.

1969ஆம் ஆண்டு இந்தியக் குடியரசுத் தலைவரால் இந்தியாவின் இரண்டாவது உயரிய குடிமகன் விருதான பத்ம விபூசண் விருது இவருக்கு வழங்கப்பட்டது.

## மேற்கோள்கள்

 
பகுப்பு:இறந்த ஆண்டு குறிப்பிடப்படவில்லை
பகுப்பு:1908 பிறப்புகள்
பகுப்பு:பத்ம விபூசண் விருது பெற்றவர்கள்
தி. ந. வெங்கட்டரமணா

**தியாகல் நஞ்சுண்டையா வெங்கடரமணா** (**Tyakal Nanjundiah Venkataramana)**  இயற்கணிதக் குழுக்கள் மற்றும் தன்னியக்க படிக வடிவங்கள் பிரிவுகளில்  நிபுணத்துவம் பெற்ற ஒரு இந்தியக் கணிதவியலாளர் ஆவார்.

இவருக்கு 2001 ஆம் ஆண்டில் இந்தியாவின் மிக உயர்ந்த அறிவியல் விருதான அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசு கணித அறிவியல் பிரிவில் வழங்கப்பட்டது.  மார்குலிசின் உயர் தர அணிக்கோவை எண்கணிதத்தின் பணியை நேர்மறையான குணாதிசயங்களைக் கொண்ட குழுக்களுக்கு நீட்டிப்பது வெங்கடரமணாவின் முதல் பெரிய பணியாகும். எண்கணிதக் குழுக்களின் இணைவியலில் மறைந்துபோகாத தேற்றங்கள், உட்புற  சமச்சீர் இடைவெளிகளில் இணைவியலின் கட்டுப்பாடு மற்றும் சிக்கலெண் குழுக்களின் எண்கணிதம் ஆகியவற்றில் இவருடைய பங்களிப்புகள் உள்ளன.

## மற்ற விருதுகள்

* இளம் விஞ்ஞானி விருது (1990)
* பிர்லா விருது (2000)
* கோட்பாட்டு இயற்பியல் பன்னாட்டு இயற்பியல் பரிசு (2000) 
* இந்திய அறிவியல் அகாடமி, பெங்களூர், உறுப்பினர்
* இந்திய தேசிய அறிவியல் அகாடமி, 2004  உறுப்பினர்
* அமெரிக்க கணித சங்கத்தின் உறுப்பினர், 2012 
* 2010, கூட்டுறவு மேலாண்மை நிறுவனம், ஐதராபாத்தில் சிறப்புப் பேச்சாளர்

## மேற்கோள்கள்


பகுப்பு:வாழும் மக்கள்
பகுப்பு:1958 பிறப்புகள்
பகுப்பு:இந்தியக் கணிதவியலாளர்கள்
பகுப்பு:இந்திய அறிவியலாளர்கள்
பகுப்பு:கர்நாடக நபர்கள்
பகுப்பு:பெங்களூர் மக்கள்
தே. மதியழகன்

**தே. மதியழகன்** (*D. MATHIAZHAGAN*) என்பவர் இந்திய அரசியல்வாதியும் தமிழ்நாடு சட்டப் பேரவை உறுப்பினரும் ஆவார். இவர் கிருஷ்ணகிரி மாவட்டம் பர்கூரைச் சேர்ந்தவர். மதியழகன் திருப்பத்தூரில் உள்ள திரு இருதய கல்லூரியில் இளநிலை அறிவியல் கல்வியும், ஐதராபாத்தில் உணவக தொழில்நுட்பத்தில் பட்டயப்படிப்பினையும் முடித்துள்ளார். மதியழகன் திராவிட முன்னேற்றக் கழக உறுப்பினர் ஆவார். இவர் 2021 மே மாதம் நடைபெற்ற தமிழகச் சட்டமன்றத் தேர்தலில் பர்கூர் தொகுதியில் திமுக வேட்பாளராகப் போட்டியிட்டு வெற்றி பெற்று தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:கிருட்டிணகிரி மாவட்ட மக்கள்
வெ. இராஜேந்திரன்

**வெ. இராஜேந்திரன்** (*V. Mathiazhagan*) என்பவர் இந்திய அரசியல்வாதியும் தமிழ்நாடு சட்டப் பேரவை முன்னாள் உறுப்பினரும் ஆவார். இவர் கிருட்டிணகிரி மாவட்டம் பர்கூரைச் சார்ந்தவர். இராஜேந்திரன் கிருட்டிணகிரி அரசுக் கல்லூரியில் பல்கலைக்கழக முன்பட்ட வகுப்பினை முடித்துள்ளார். இராஜேந்திரன் அனைத்திந்திய அண்ணா திராவிட முன்னேற்றக் கழக உறுப்பினர் ஆவார். இவர் 2016ஆம் ஆண்டு மாதம் நடைபெற்ற தமிழகச் சட்டமன்றத் தேர்தலில் பர்கூர் தொகுதியில் அதிமுக வேட்பாளராகப் போட்டியிட்டு வெற்றி பெற்று தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.
## மேற்கோள்கள்

பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:கிருட்டிணகிரி மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
தூய்மையான அறை

[வலது|thumb| நுண்கருவிகள் தயாரிப்புக்குப் பயன்படுத்தப்படும் சதூய்மையான அறை. ஒளி கல்லச்சு வரைவியலுக்கு [மஞ்சள் (நிறம்)|மஞ்சள் (சிவப்பு-பச்சை) விளக்குகள் அவசியம்.]]
வலது|thumb| தூய்மையான அறையின் வெளிப்புறத் தோற்றம்
வலது|thumb| வளிப்பொழிவு இல்லாத ஒரு சுத்தமான அறையின் நுழைவாயில்
வலது|thumb| கட்டடத்தின் உட்கூரையில் நிறுவப்பட்ட மின்விசிறி வடிகட்டி அலகுகளுடன் மைக்ரோ எலக்ட்ரானியல் தயாரிப்புக்கான தூய்மையான அறை
வலது|thumb| துல்லியமான அளவீட்டு கருவிகளுக்கான தூய்மையான அறைக்கான சிற்றறை
thumb| தூய்மையான அறையில் பணிபுரிபவர்கள் அணியும் உடல், முகக் கவசம்
**தூய்மையான அறை** ( *cleanroom* ) என்பது காற்றில் கூட நுண் தூசுகள் இல்லாமல் பராமரிக்கப்படும் ஒரு அறை ஆகும். இந்த அறை தீவிரமாக தனிமைப்படுத்தப்பட்டு, அறைக்கு செல்லும் காற்றுகூட வடிகட்டப்பட்டு, மிக கவனமாக சுத்தப்படுத்தப்பட்டிருக்கும். இத்தகைய அறைகள் பொதுவாக அறிவியல் ஆய்வு, தொழில்துறையில் நவீன மின்னணு சதனங்கள் தயாரிப்பு  போன்றவற்றிற்காக உருவாக்கப்படுகிறது. தூசி, காற்றில் பரவும் உயிரினங்கள் என அனைத்தையும் அறைக்குள் நுழையாமல் தடுத்து, அறைக்குள் கையாளப்படும் எந்தப் பொருளையும் தூய்மையாக வைத்திருக்கும் வகையில்  தூய அறை வடிவமைக்கப்படுகிறது.

மறுபுறம், தூய அறையிலுள்ள பொருட்களை காக்க இந்த அறைகள் பயன்படுத்தப்படுகின்றன. தீவிர சிகிச்சைகள் செய்யப்படும் மருத்துவமனைகளிலும்,  அபாயகரமான வைராலஜி போன்ற உயிரியல் ஆய்வகங்களிலும்,  அணுக்கருப் பொறியியல் ஆகியவற்றில் இது பெரும்பாலும் பயன்படுத்தப்படுகிறது. இந்த அறைகளில் உள்ள ஆய்வகங்களில் பணிபுரிபவர்கள் வழியாக தூசு வராமல் இருப்பதற்காக அவர்களுக்கு தனித்துவமான கவச உடைகள் தரப்படும். சளி, இருமல் போன்ற உடல் உபாதைகள் உள்ளவர்கள் வழியாக நீர்த்திவளைகள் உள்ளே பரவும் என்பதால் அவர்கள் இந்த ஆய்வகங்களில் அனுமதிக்கப்படுவதில்லை. 

தூய அறைகள் பொதுவாக முன்னரே தீர்மானிக்கப்பட்ட மூலக்கூறு அளவின்படி ஒரு கன மீட்டருக்குள் உள்ள துகள்களின் எண்ணிக்கையின் அடிப்படையில் தூய்மை நிலையுடன் உருவாக்கப்படுகின்றன.  பொதுவாக நகர்ப்புறத்தின் வெளிப்புறக் காற்றில் ஒரு கன மீட்டரில் 35,000,000 துகள்கள் இருக்கும். அது ISO 9 சான்றளிக்கப்பட்ட தூய்மை அறைக்கு சமம். அதை ஒப்பிடுகையில் அதி தீவிரமான தூய்மை அறையாக கருதப்படும் ISO 14644-1 நிலை 1 என்று சான்றளிக்கப்பட்ட  அறையில் அந்த அளவுக்கு எந்தத் தூசுகளும் இருக்காது. மேலும் 0.3 மைக்ரோ மீட்டர் மற்றும் அதற்கும் குறைவான அளவிலான துகள்களானது  ஒரு கன மீட்டருக்கு 12 மட்டும் இருக்கும். தூய அறைகள் தூய்மைக்கு ஏற்ப வகைபடுத்தப்படுகின்றன. தூய அறையின் வசதிகள் பெரும்பாலும் நிலை 7 என்பதாகவே உருவாக்கப்படுகின்றன. அதே சமயம் நிலை 1 இல் உள்ள வசதிகள் மிகவும் அரிதாகவே உருவாக்கப்படுகின்றன.

## வரலாறு
நவீன தூய அறையை அமெரிக்க இயற்பியலறிஞர் வில்லிஸ் விட்ஃபீல்ட் கண்டுபிடித்தார்.  சாண்டியா தேசிய ஆய்வகத்தின் பணியாளராக இருந்த, விட்ஃபீல்ட் 1960 இல் தூய்மை அறைக்கான ஆரம்பத் திட்டங்களை உருவாக்கினார்.  விட்ஃபீல்டின் கண்டுபிடிப்புக்கு முன்பு, முந்தைய தூய அறைகளில் தூசுகள் மற்றும் கணிக்க முடியாதபடி காற்றோட்டத்தில் அவ்வப்போது பிரச்சனைகள் இருந்தன. விட்ஃபீல்ட் தனது தூய அறையை நிலையான, அதிகளவில் வடிகட்டப்பட்ட காற்றோட்டத்துடன் அசுத்தங்களை வெளியேற்றும் வகையில் வடிவமைத்தார்.  1960களில் கண்டுபிடிக்கப்பட்ட சில ஆண்டுகளுக்குள், விட்ஃபீல்டின் நவீன தூய அறைகள் உலகளவில் 50 பில்லியன் அமெரிக்க டாலர்களுக்கும் அதிகமான விற்பனையை ஈட்டியது (இன்று தோராயமாக  411 பில்லியன்).  

## குறிப்புகள்

பகுப்பு:அறைகள்
மாங்கடை

**மாங்கடை** (*Mangade*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643539. இது  சித்தேரி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 135 கிலோமீட்டர் தொலைவிலும், பாப்பிரெட்டிப்பட்டியில் இருந்து 9 கிலோ மீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 57 குடும்பங்களும் 232 மக்களும் வாழ்கின்றனா். இதில்  124 ஆண்களும்,  108 பெண்களும் ஆவா்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
உஷா (பாகவத புராணம்)

**உஷா** (**Uṣā** or **Usha**) (சமசுகிருதம்: उषा) அசுர மன்னர்  பாணாசூரனின் மகளும், கிருஷ்ணர்  பெயரனான அனிருத்தனின் மனைவியும் ஆவார்.

## உஷாவின் திருமணம்
பாகவத புராணத்தின் படி, தற்கால இந்தியாவின் அசாம் மாநிலத்தின் சோனிதபுரத்தை ஆட்சி செய்த  ஆயிரம் கைகள் கொண்ட அசுர குல மன்னரும், சிவபக்தருமான பாணாசூரனின் மகள் உஷா ஆவார். ஒரு முறை உஷா தேவி பார்வதியிடம் தனக்கு கணவர் யார் எனக்கேட்டாள். அதற்கு தேவி பார்வதி, வைகாசி மாதத்தில் உனது கனவில் தெரியும் ஆணே உனக்கு வரப்போகும் கணவர் என்றார்.

வைகாசி மாதத்தில் உஷா கண்ட கனவில் ஒரு அழகிய இளைஞன் கனவில் வந்தார். கனவில் வந்த இளைஞன் மீது தீராக் காதல் கொண்டாள். உஷாவின் கனவில் வந்தவன் அனிருத்தன் ஆவான். (அனிருத்தன் கிருஷ்ணரின் பேரனும், பிரத்தியும்மனனின் மகனும் ஆவான்.) உஷா தனது தோழி சித்திரலேகாவின் மாயா சக்தியால், அனிருத்தனை துவாரகையிலிருந்து சோனிதபுரம் அரண்மனைக்கு அழைத்து வந்தாள். 

இச்செய்தியறிந்த கிருஷ்ணர் மற்றும் [[பிரத்திம்யும்மனன் அனிருத்தனை மீட்க பெரும் படைகளுடன் பாணாசூரனின் சோனிதபுர இராச்சியத்தின் மீது படையெடுத்துச் சென்றனர். போரில் கிருஷ்ணர் பாணாசூரனின் ஆயிரம் கைகளையும், தலையையும் தனது சக்கராயுதத்தால் வெட்டி வீழ்த்தினார். 

போருக்குப் பின்னர் அனிருத்தன் உஷாவை திருமணம் செய்து கொள்கிறார். இத்தம்பதியருக்கு வஜ்ரா மற்றும் மிருதுகேதனன் என இரண்டு குழந்தைகள் பிறக்கின்றனர்.

## மறு பிறப்பில்
சிவ புராணத்தின் படி அனிருத்தன்-உஷா தம்பதியினர் மறு பிறவியில் லெக்சிந்தர் -  பெகுலா எனும் பெயரில் பிறந்து திருமணம் செய்து கொள்கிறார்கள்.

## மரபுரிமைப் பேறுகள்
உஷா - அனிருத்தன் தொடர்பான கதையை, 18-ஆம் நூற்றாண்டில் குஜராத்தி மொழியில் *பிரேமானந்த பட்* என்பவர் *ஒகாஹரன்* என்ற பெயரில் நூலாக வெளியிட்டார்.

உஷா-அனிருத்தன் கதையை மையமாகக் கொண்டு, 1901-இல் *உஷா பரிநயம்* எனும் தெலுங்கு மொழி நூல் வெளியானது.  உஷா-அனிருத்தன் கதையை மையமாகக் கொண்டு 1961-ஆம் ஆண்டில் தெலுங்கு மொழியில்  *உஷா பரிநயம்* எனும் பெயரில் திரைப்படம் வெளியானது. 

கே. சுப்பிரமணியம்  இயக்கத்தில் 1936-இல் *[[உஷா கல்யாணம் (1936 திரைப்படம்)|உஷா கல்யாணம்]]* எனும் பெயரில் தமிழ் மொழியில் ஒரு திரைப்படம் வெளியானது.

## மேற்கோள்கள்


பகுப்பு:பாகவத புராண மாந்தர்
தர்லோக் சிங்

**தர்லோக் சிங்** (*Tarlok Singh*)(இறப்பு 10 டிசம்பர் 2005) என்பவர் இந்தியத் திட்டக் குழு உறுப்பினராகவும், அரசு அதிகாரியாகவும் இருந்தவர் ஆவார்.

## கல்வி & பணி
சிங் இலண்டன் பொருளியல் பள்ளியில் படித்தார். இந்தியத் திட்டக் குழு தொடங்கப்பட்டதிலிருந்து 1967-ல் ஓய்வு பெறும் வரை இவர் இதில் பணியாற்றினார். 1937 முதல் 1962 வரை இந்தியக் குடிமைப் பணி உறுப்பினராக இருந்தார். இந்தியாவின் முதல் ஐந்தாண்டுத் திட்டத்தை உருவாக்கியதில் பங்கு வகித்தார்.

இந்தியாவின் முதல் பிரதமரான ஜவகர்லால் நேருவின் முதல் தனிச் செயலாளராகவும் சிங் இருந்தார். இவர் புணர்வாழ்வு பணி பொது இயக்குநராக இருந்தது பஞ்சாப் அகதிகள் மீள்குடியேற்ற பொறுப்பு மற்றும் ஐக்கிய நாடுகளின் சிறுவர் நிதியத்தில் 1970-ல் துணை நிர்வாக இயக்குநர் (திட்டமிடல்) 1974 வரைப் பணியாற்றினார்.

## விருதுகள்
இவர் இந்தியச் சமூக அறிவியல் நிறுவனங்களின் சங்கத்தின் நிறுவனத் தலைவராக இருந்தார். இவரது பெயரில் ஆண்டு நினைவு விரிவுரைக்கு அறக்கட்டளை நிதியளித்துள்ளார். மேலும் பத்ம விபூசண்(2000), பத்ம பூசண் (1962) மற்றும் 1954 பத்மசிறீ பெற்றவராவார்.

1970-ல் ஸ்டாக்ஹோமில் உள்ள சுவீடன் அரச அறிவியல் கழகத்தின் பொருளாதாரத்திற்கான சோடர்ஸ்ட்ராம் பதக்கத்தைப் பெற்றார்.
## புத்தகங்கள்
இவரது புத்தகங்கள், *வறுமை மற்றும் சமூக மாற்றம்*, *இடம்பெயர்ந்தவர்களுக்கான நில மீள்குடியேற்ற கையேடு*, *திட்டமிடல் செயல்முறை*, *ஒருங்கிணைந்த சமூகத்தை நோக்கி*, மற்றும் *இந்தியாவின் வளர்ச்சி அனுபவம்* ஆகியவை அடங்கும் .

## மேற்கோள்கள்

 
## வெளி இணைப்புகள்
* http://www.pvv.ntnu.no/~kailasan/articles/padma_shri.htm

பகுப்பு:2005 இறப்புகள்
பகுப்பு:பஞ்சாப் நபர்கள்
பகுப்பு:பத்மசிறீ விருது பெற்ற குடிமைப் பணி அதிகாரிகள்
அரிசு சந்திர சரின்

**அரிசு சந்திர சரின்** (*Harish Chandra Sarin*) என்பவர் (1914-1997) இந்திய அரசு அதிகாரி, எழுத்தாளர் மற்றும் இந்தியாவின் பாதுகாப்பு செயலாளர் ஆவார். இவர் நவம்பர் 3, 1968 முதல் திசம்பர் 7, 1970 வரை பதவியிலிருந்தார் இவர் *பாதுகாப்பு மற்றும் மேம்பாடு* என்ற புத்தகத்தை எழுதியவர்.

சாரின், மே 27, 1914-ல் இந்தியாவின் உத்தரப் பிரதேச மாநிலத்தில் உள்ள தியோரியாவில் பிறந்தார் மற்றும் கேம்பிரிச்சுப் பல்கலைக்கழகத்தில் கல்வி பயின்றார். ஓய்வுபெறும் வயதைக் கடந்தும் இவர் பாதுகாப்புச் செயலாளராகப் பதவி வகித்தார். புஷ்பா ரத்தோரை மணந்த சரின், ஜனவரி 27, 1997-ல் இறந்தார். இந்திய அரசு இவருக்கு 1967-ல் இரண்டாவது உயரிய இந்தியக் குடிமகன் விருதான பத்ம விபூசண் விருதினை வழங்கியது. இவர் இந்திய மலையேறுதல் அறக்கட்டளையின் சிறப்பு விருதினை 1993ஆம் ஆண்டு பெற்றார்.

## மேலும் பார்க்கவும்
* ப. வெ. ரா. ராவ்

## மேற்கோள்கள்

பகுப்பு:1997 இறப்புகள்
பகுப்பு:1914 பிறப்புகள்
பகுப்பு:உத்தரப் பிரதேச நபர்கள்
பகுப்பு:பத்ம விபூசண் விருது பெற்றவர்கள்
இராஜாராம் சாசுதிரி

**இராஜா இராம் சாசுதிரி** (*Rajaram Shastri*)(இ**ராஜாராம் சாசுதிரி** ) (4 ஜூன் 1904 - 21 ஆகஸ்ட் 1991) என்பவர் இந்தியக் கல்வியாளர் ஆவார். இவர் 1971 இந்திய பொதுத் தேர்தலில் 5வது மக்களவைக்கு உத்தரப் பிரதேசம் வாரணாசியிலிருந்து இருந்து நாடாளுமன்ற உறுப்பினராகத் தேர்ந்தெடுக்கப்பட்டார். இவர் 1964 முதல் 1971 வரை மகாத்மா காந்தி காசி வித்யாபீடத்தின் பேராசிரியராகவும், பின்னர் துணைவேந்தராகவும் இருந்தார். இவர் ராய் பகதூர் தாக்கூர் ஜெய்ஸ்வாலின் பேரன் ஆவார்.

இவர் தொழிலாளர் தேசிய ஆணையத்தின் முதல் உறுப்பினராகப் பணியாற்றினார். இந்திய அரசு இவருக்கு இரண்டாவது உயரிய விருதான பத்ம விபூசண் விருதினை1991-ல்  வழங்கியது.

இவர் 1991 ஆகத்து 21ம் நாளன்று புது தில்லியில் தனது 87ஆவது அகவையில் இறந்தார்.

## மேற்கோள்கள்


பகுப்பு:1ஆவது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:1991 இறப்புகள்
பகுப்பு:1904 பிறப்புகள்
பகுப்பு:பத்ம விபூசண் விருது பெற்றவர்கள்
பிருத்வி நாத் தார்

**பிருத்வி நாத் தார்** (*Prithvi Nath Dhar*)(1 மார்ச் 1919 - 19 ஜூலை 2012) என்பவர் பொருளாதார நிபுணர் மற்றும் இந்திரா காந்தியின் தனிச் செயலாளராகவும் அவரது நெருங்கிய ஆலோசகர்களில் ஒருவராகவும் இருந்தார்.

## ஆரம்ப வாழ்க்கை மற்றும் கல்வி
பி. நா. தார் காசுமீரில் மருத்துவர் விசுணு அக்கீம் மற்றும் இராதா அக்கீம் ஆகியோருக்கு மகனாக 1919-ல் பிறந்தார். இவர் இந்தியாவின் சிறிநகரில் உள்ள திண்டேல் பிசுகோ பள்ளியில் பயின்றார். பின்னர் தில்லி பல்கலைக்கழகத்தின் இந்து கல்லூரியில் பொருளாதாரம் பயின்றார். இவரின் மனைவி பாடகி-எழுத்தாளர் ஷீலா தர் ஆவார்.

## அரசுப் பணி
1973-1977ஆம் ஆண்டு நெருக்கடியான நாட்களில் பிரதமர் இந்திரா காந்தியின் முதன்மை செயலாளராக தர் பணியாற்றினார். இவர் இந்திராகாந்தியின் நெருங்கிய ஆலோசகர்களில் ஒருவராக இருந்தார். இவர்கள் கூட்டாக "காசுமீர் மாபியா" என்று அழைக்கப்பட்டனர்.

இவர் பொருளியல் துறை பேராசிரியராகத் தில்லி பல்கலைக்கழகத்தின் பல ஆண்டுகளாக பணிபுரிந்தார். புது தில்லி பொருளாதார வளர்ச்சி நிறுவனம் இயக்குநராகவும் தகைசால் பேராசிரியராகவும் பணியாற்றினார்.

தில்லி பொருளாதாரப் பள்ளியினை நிறுவிய நிறுவனர்களில் ஒருவராகவும் உள்ளார். இவர் 1978 முதல் 1986 வரை நியூயார்க்கில் ஐக்கிய நாடுகள் அவையின் உதவி பொதுச் செயலாளராக, ஆராய்ச்சி மற்றும் கொள்கை பகுப்பாய்வு துறையில் பணியாற்றினார்.

## விருது
2008-ல் இந்தியாவின் இரண்டாவது உயரிய குடிமகன் விருதான பத்ம விபூசண் விருது இவருக்கு வழங்கப்பட்டது.

## வெளியீடு
இவரது நினைவுக் குறிப்பு, *இந்திரா காந்தி, அவசரநிலை மற்றும் இந்திய ஜனநாயகம்* 2000-ல் வெளியிடப்பட்டது.

## மேற்கோள்கள்


பகுப்பு:2012 இறப்புகள்
பகுப்பு:1919 பிறப்புகள்
பகுப்பு:பத்ம விபூசண் விருது பெற்றவர்கள்
இராசுடுராடுலா

***இராசுடுராடுலா *** (*Rostratula*) என்பது மயில் உள்ளான் பேரினங்களுள் ஒன்றாகும். இதில் இரண்டு சிற்றினங்கள் காணப்படுகின்றன. இவை பரவலாகவே ஆப்பிரிக்கா, ஆசியா மற்றும் ஆத்திரேலியாவில் காணப்படுகின்றன.

## சிற்றினங்கள்
### வாழும் சிற்றினங்கள்

### புதைபடிவங்கள்
* † *இராசுடுராடுலா மினாட்டர்.* அழிந்துபோன சிற்றினம். பிளியோசின் படிமங்கள். தென்னாப்பிரிக்கா.

## மேற்கோள்கள்

* லேன், BA; & ரோஜர்ஸ், DI (2000). ஆஸ்திரேலியன் வர்ணம் பூசப்பட்ட ஸ்னைப், *ரோஸ்ட்ரட்டுலா (பெங்கலென்சிஸ்) ஆஸ்ட்ராலிஸ்* : ஒரு அழிந்து வரும் இனம்? . *ஸ்டில்ட்* 36: 26-34

 

பகுப்பு:பறவைகள்
பகுப்பு:இந்தியப் பறவைகள்
பகுப்பு:உள்ளான்கள்
மெத்தில் வினைல் கீட்டோன்

**மெத்தில் வினைல் கீட்டோன்** (*Methyl vinyl ketone*) என்பது CH3C(O)CH=CH2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். ஈனோன் என்ற வினைத்திறன் மிகு சேர்ம்மாகவும் வினைல் கீட்டோன் வகையில் மிக எளிய சேர்மமாகவும்  இது வகைப்படுத்தப்படுகிறது.  நிறமற்றதாகவும் எளிதில் தீப்பற்றக்கூடியதாகவும் அதிக நச்சுத்தன்மை கொண்ட ஒரு நீர்மமாகவும் மெத்தில் வினைல் கீட்டோனின் இயற்பியல் பண்புகள் உள்ளன. நீர் மற்றும் முனைவு கரிமக் கரைப்பான்களில் கரைகிறது. மற்ற கரிமச்  சேர்மங்களின் தயாரிப்பில் ஒரு பயனுள்ள இடைநிலையாக செயல்படுகிறது.  
அசிட்டோன் மற்றும் பார்மால்டிகைடை ஒடுக்க வினைக்குட்படுத்தி தொடர்ந்து நீர் நீக்கம் செய்து மெத்தில் வினைல் கீட்டோன் தயாரிக்கப்படுகிறது. இதேபோல ஈரெத்திலமோனியம் குளோரைடும் அசிட்டோனும் பங்குபெறும் மன்னிச்சு வினையிலும் மெத்தில் வினைல் கீட்டோன் உருவாகிறது. இவ்வினையில் மன்னிச்சு கூட்டுவிளைபொருள் உருவாகிறது. :
:CH3C(O)CH3 + CH2O + [H2NEt2]Cl → [CH3C(O)CH2CH2N(H)Et2]Cl + H2O
இந்த அமோனியம் உப்பை சூடுபடுத்துவதால் அமோனியம் குளோரைடும் மெத்தில் வினைல் கீட்டோனும் உருவாகின்றன.
:[CH3C(O)CH2CH2N(H)Et2]Cl   →   CH3C(O)CH=CH2  +  [H2NEt2]Cl  
## வேதிவினையும் பயனும்
ஓர் ஆல்கைலேற்றும் முகவராக மெத்தில் வினைல் கீட்டோனால்  செயல்பட முடியும்.  ஏனெனில் இது ஒரு பயனுள்ள மைக்கேல் ஏற்பியாக செயல்படுகிறது.  இசுடீராய்டுகளைத் தயாரிப்பதற்கு உதவும் பயனுள்ள முறையான ராபின்சன் வினையில் பயன்படுத்துவதற்காக இச்சேர்மம்  ஆரம்பகால கவனத்தை ஈர்த்தது. 
ஆல்கைலேற்றும் பண்பு இதன் உயர் நச்சுக்கான மூலமாகவும், கரிமத் தொகுப்பு வினைகளில் ஒரு பயனுள்ள இடைநிலையாகவும் பயன்பட வழிவகுக்கிறது. மேலும் மெத்தில் வினைல் கீட்டோன் தன்னிச்சையாக பலபடியாதல் வினைக்கு உட்படுகிறது. உடனடியாக ஐதரோகுயினோனில் சேமிக்கப்பட்டால் இப்பலபடியாக்க வினை தடுக்கப்படுகிறது.      
  
## பாதுகாப்பு
உள்ளிழுக்கும் போது மெத்தில் வினைல் கீட்டோன்  மிகவும் ஆபத்தானதாக செயல்படுகிறது.  குறைந்த செறிவுகளில் கூட இருமல் மற்றும் மூச்சுத் திணறலை ஏற்படுத்துகிறது. தோல், கண்கள் மற்றும் சளி சவ்வுகளின் எரிச்சலையும் உடனடியாக ஏற்படுத்தும்.
## மேற்கோள்கள்

## புற இணைப்புகள்
* NJ Hazardous Substance Factsheet for methyl vinyl ketone
* MSDS for methyl vinyl ketone 
* [Compilation of [என்றியின் விதி] constants for inorganic and organic species of potential importance in environmental chemistry]. Sander, R. 1999-04-08.

பகுப்பு:வினைல் சேர்மங்கள்
பகுப்பு:ஈனோன்கள்
பகுப்பு:ஆல்க்கைலேற்றும் முகவர்கள்
பகுப்பு:நுரையீரல் முகவர்கள்
மலேசியப் பக்கி

**மலேசியப் பக்கி** (*Malaysian eared nightjar*) என்பது (*லிங்கார்னிசு தெம்மின்க்கி*) கேப்ரிமுல்கிடே குடும்பத்தினைச் சார்ந்த ஒரு வகை பக்கி சிற்றினமாகும். இது புரூணை, இந்தோனேசியா, மலேசியா, சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும்.

## மேற்கோள்கள்

பகுப்பு:பக்கி
பகுப்பு:இந்தோனேசிய உயிரினங்கள்
லிஜோமோல் ஜோஸ்

**லிஜோமோல் ஜோஸ்** (*Lijomol Jose*) ஓர் இந்திய நடிகையாவார். இவர் முதன்மையாக மலையாளம் மற்றும் தமிழ் படங்களில் தோன்றுகிறார். அவர் மிகவும் பாராட்டப்பட்ட மகேஷிண்டே பிரதிகாரம் (2016) என்ற மலையாளத் திரைப்படத்தில் அறிமுகமானார். அதைத் தொடர்ந்து *கட்டப்பனையிலே ரித்விக் ரோஷன்* (2016) , *ஹனி பீ 2.5* (2017) போன்ற படங்களில் நடித்தார். சிவப்பு மஞ்சள் பச்சை (2019) படத்தின் மூலம் தமிழில் அறிமுகமானார்.

## தொழில்
2016 ஆம் ஆண்டில், இவர் மலையாளத் திரைப்படமான மகேசிண்ட பிரதிகாரம் திரைப்படத்தில் அறிமுகமானார். *கட்டப்பனையிலே ரித்விக் ரோஷன்* (2016) படத்தில், இவருக்கு ஒரு பெரிய பாத்திரம் வழங்கப்பட்டது. மேலும், படம் வெற்றி பெற்றது. இவரது மூன்றாவது படமான *ஹனி பீ 2.5* (2017)இல், நடிகை பாவனாவின் தனிப்பட்ட அழகுக் கலைஞராக நடித்தார். பின்னர் இவர் மம்முட்டியுடன் *ஸ்ட்ரீட் லைட்ஸ்* (2018) படத்தில் நடித்தார். அதற்கு முன் சித்தார்த்துக்கு இணையாக சிவப்பு மஞ்சள் பச்சை (2019) மூலம் தமிழ் திரைப்படவுலகில் அறிமுகமானார். 2021 ஆம் ஆண்டில், நடிகர் சூர்யாவுடன் தீதும் நன்றும், ஜெய் பீம் போன்ற தமிழ் படங்களில் தொடர்ந்து நடித்தார். ஜெய்பீம் படத்தில் செங்கேணியின் வேதனையை மாசற்ற பரிபூரணத்துடன் சித்தரித்தார்.

## சொந்த வாழ்க்கை
லிஜோமோல், அருண் ஆண்டனி ஓனிசெரில் என்பவரை 5 அக்டோபர் 2021 அன்று கேரளாவின் வயநாட்டில் மணந்தார்.

## மேற்கோள்கள்

## வெளி இணைப்புகள்
* 

பகுப்பு:இந்தியத் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
இரெண்டாலா மதுபாலா

**இரெண்டாலா மதுபாலா** (*Rentala Madhubala*) இந்தியாவைச் சேர்ந்த மூலக்கூற்று ஒட்டுண்ணியியல் மற்றும் செயல்பாட்டு மரபியல் ஆய்வுகள் மேற்கொள்ளும் ஒரு அறிவியலாளர் ஆவார். சவகர்லால் நேரு பல்கலைக்கழகத்தில் உள்ள கல்வியியல் பணியாளர் கல்லூரியின் இயக்குநராக உள்ளார். வாழ்க்கை அறிவியல் பள்ளியில் கல்வித் தலைவராகவும் அங்குள்ள மேம்பட்ட கருவி ஆராய்ச்சிப் பிரிவின் இயக்குநராகவும் இருந்தார்.

மதுபாலா தில்லி பல்கலைக்கழகத்தில் விலங்கியல் துறையில் இளம் அறிவியல் மற்றும் முதுநிலை அறிவியல் பட்டங்களைப் பெற்றார். 1974  ஆம் ஆண்டு  சவகர்லால் நேரு பல்கலைக்கழகத்தில் வாழ்க்கை அறிவியலில்  ஆய்வியல் நிறைஞர் பட்டத்தை  முடித்தார்  1983 ஆம் ஆண்டு ஐதராபாத்து பல்கலைக்கழகத்தில் உயிர் வேதியியலில் முனைவர் பட்டம் பெற்றார்.  இந்தியன் அறிவியல் அகாடமி, தேசிய அறிவியல் அகாதமி, இந்திய அறிவியல் அகாதமி ஆகியவற்றில் உறுப்பினராக உள்ளார்.

## மேற்கோள்கள்

.

பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:பெண் அறிவியலாளர்கள்
பகுப்பு:தில்லி நபர்கள்
சீலா மெக்ரா

**சீலா மெக்ரா** (*Shiela Mehra*) ஓர் இந்திய மகப்பேறு மருத்துவர் ஆவார். புது தில்லியில் உள்ள மூல்சந்த் மருத்துவமனையில் உள்ள மகளிர் மற்றும் மகப்பேறியல் துறையின் இயக்குநராக உள்ளார். புது தில்லியிலுள்ள  லேடி ஆர்டிங் மருத்துவக் கல்லூரியில் 1959 ஆம் ஆண்டு பட்டம் பெற்ற இவர், ஐக்கிய இராச்சியத்தில் உள்ள  ராயல் மகப்பேறியல் மற்றும் மகப்பேறு மருத்துவக் கல்லூரியில் மகளிர்நலம் மற்றும் மகப்பேறியலில் பட்டயம் மற்றும் பட்டங்களைப் பெற்றார். இந்திய மகப்பேறியல் மற்றும் மகப்பேறு மருத்துவக் கல்லூரியின்  உறுப்பினராகவும் சீலா மெக்ரா உள்ளார். இராதா ராமன் விருது,   இந்திய மருத்துவ சங்கத்தின் வாழ்நாள் சாதனையாளர் விருது  போன்ற விருதுகளைப் பெற்றுள்ளார். இந்திய அரசாங்கம் 1991 ஆம் ஆண்டு நான்காவது உயரிய குடிமகன் விருதான பத்மசிறீ விருதை இவருக்கு வழங்கிச் சிறப்பித்தது. .  
## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:வாழும் மக்கள்
பகுப்பு:இந்திய மகப்பேறியலாளர்கள்
பகுப்பு:தில்லி நபர்கள்
தேபி பிரசாத் சட்டோபாத்யாயா

**தேபி பிரசாத் சட்டோபாத்யாயா** (பிறப்பு: நவம்பர் 5, 1933) என்பவர் புது தில்லியில் உள்ள இந்தியத் தத்துவ ஆராய்ச்சி குழுமத்தின் நிறுவனர்/தலைவர் ஆவார். இவர் நாகரிகங்கள் பற்றிய ஆய்வு மையத்தின் தலைவராகவும், இந்தியாவின் பண்பாடு, இந்திய அறிவியல், தத்துவம் மற்றும் கலாச்சார வரலாற்றுத் திட்டத்தின் தொகுப்பாசிரியராகவும் உள்ளார்.

சட்டோபாத்யாயா கலாச்சாரம் மற்றும் தத்துவம் பற்றிய பல புத்தகங்களை எழுதியுள்ளார். 2009ஆம் ஆண்டு இந்தியாவின் இரண்டாவது உயரிய குடிமகன் விருதான பத்ம விபூசண் விருது இவருக்கு வழங்கப்பட்டது.

## புத்தகங்கள்

* 1967 *தனிநபர்கள் மற்றும் சமூகங்கள்: ஒரு முறைசார் ஆய்வு*
* 1976 *வரலாறு, தனிநபர்கள் மற்றும் உலகம்*
* 1980 *ரூபா, ராசா ஓ சுந்தரா* (வங்காளத்தில்)
* 1988 *[[அரவிந்தர்|ஸ்ரீ அரவிந்தர்]] மற்றும் [[கார்ல் மார்க்சு]]*
* 1990 *மானுடவியல் மற்றும் அறிவியல் வரலாறு* 
* 1991 *தூண்டல், நிகழ்தகவு மற்றும் சந்தேகம்*
* 1997 *சமூகவியல், கருத்தியல் மற்றும் கற்பனாவாதம்*

## மேற்கோள்கள்

 

## வெளி இணைப்புகள்

* https://web.archive.org/web/20150627044324/http://www.icpr.in/pdf/Newsletter_Apr-Sept_2010.pdf

பகுப்பு:1933 பிறப்புகள்
பகுப்பு:வாழும் மக்கள்
பகுப்பு:வங்காள மக்கள்
பகுப்பு:பத்ம விபூசண் விருது பெற்றவர்கள்
ரஜிஷா விஜயன்

**ரஜிஷா விஜயன்** (*Rajisha Vijayan*) மலையாளம், தமிழ் திரைப்படங்களில் தோன்றும் ஒரு இந்திய நடிகையும் தொலைக்காட்சி தொகுப்பாளரும் ஆவார். பல தொலைக்காட்சி நிகழ்ச்சிகளை தொகுத்து வழங்கி வந்த இவர், 2016 ஆம் ஆண்டு வெளியான *அனுராகா கரிக்கின் வெள்ளம்* என்ற மலையாளத் திரைப்படத்தில் அறிமுகமானார். இப்படத்திற்காக இவர் சிறந்த நடிகைக்கான கேரள மாநில திரைப்பட விருதை வென்றார். பின்னர்,*ஒரு சினிமாக்காரன் (2017), *ஜூன்* (2019), *பைனல்ஸ்* (2019), ஸ்டாண்ட் அப் (2019), *லவ்* (2020) ஆகிய படங்களில் தனது பாத்திரங்களுக்காக இவர் பாராட்டப்பட்டார்.

== ஆரம்ப வாழ்க்கையும் கல்வியும் ==
ரஜிஷா விஜயன் இந்தியாவின் [[கேரளம்|கேரளாவிலுள்ள]] [[கோழிக்கோடு மாவட்டம்|கோழிக்கோடு மாவட்டத்தின் [[பேராம்பிரா|பேராம்பிரை]] என்ற ஊரில் விஜயன்- ஷீலா ஆகியோருக்கு மகளாகப் பிறந்தார். இவர் [[நொய்டா|நொய்டாவிலுள்ள]] அமிட்டி பல்கலைக்கழகத்தில் மக்கள் தொடர்பு மற்றும் இதழியல் துறையில் பட்டம் பெற்றார்.

== தொழில் ==
இவர் இளைஞர்களை மையப்படுத்திய நிகழ்ச்சியான *சுசியின் கோட்*, என்ற ஒரு இசை அரட்டை நிகழ்ச்சியை தொகுத்து வழங்கினார். [[சூர்யா தொலைக்காட்சி|சூர்யா தொலைக்காட்சியில்]] [[விது பிரதாப்|விது பிரதாப்புடன்]] சேர்ந்து *சூர்யாவின் சேலஞ்ச்* என்ற நிகழ்ச்சியைத் தொகுத்து வழங்கினார். மழவில் மனோரமாவில் ஒளிபரப்பப்பட்ட திறமை நிகழ்ச்சியான *உக்ரம் உஜ்வாலம்* என்ற நிகழ்ச்சியையும் தொகுத்து வழங்கினார்.

*அனுராகா கரிக்கின் வெள்ளம்* படத்தின் மூலம் [[மலையாளம்|மலையாளத்தில்]] அறிமுகமானவர். அதில் நடித்ததற்காக 2016ஆம் ஆண்டில் சிறந்த நடிகைக்கான கேரள மாநில திரைப்பட விருதை வென்றார். மேலும் சிறந்த மலையாள நடிகைக்கான [[பிலிம்பேர் விருதுகள்|பிலிம்பேர் விருதுக்கான]] பரிந்துரையைப் பெற்றார்.

இரண்டாவதாக ஜார்ஜேட்டனின் *பூரம்* திரைப்படத்தில் [[திலீப் (மலையாள நடிகர்)|திலீப்புடன்]] இணைந்து நடித்தார். இது வணிகரீதியில் தோல்வியடைந்தது. [[வினீத் சீனிவாசன்|வினீத் ஸ்ரீனிவாசன்]] நடித்த ஒரு சினிமாகாரன்  . இவர் *கடவுளின் கை* என்ற மேடை நாடகத்தில் ஒரு இராணியாக நடித்துள்ளார்.

2019 ஆம் ஆண்டில், *பிரைடே பிலிம் ஹவுஸ்* நிறுவனம் தயாரித்த *ஜூன்* திரைப்படத்தில் ஒரு முக்கியக் கதாபாத்திரத்தில் தோன்றினார். திரைப்படமும் , இவரது நடிப்பும் விமர்சன ரீதியாகவும் வணிக ரீதியாகவும் பாராட்டப்பட்டது.

[[தனுஷ் (நடிகர்)|தனுஷுடன்]] சேர்ந்து [[மாரி செல்வராஜ்]] இயக்கிய [[கர்ணன் (2021 திரைப்படம்)|கர்ணன்]] என்ற திரைப்படத்தின் மூலம் [[தமிழ்|தமிழில்]] அறிமுகமானார்.

2020 ஆம் ஆண்டில், ஷைன் டாம் சாக்கோவுக்கு இணையாக காலித் ரஹ்மான் இயக்கிய *லவ்'' திரைப்படத்தில் இவர் கதாநாயகியாகத் தோன்றினார்.

## சான்றுகள்

## வெளி இணைப்புகள்
* 

பகுப்பு:1991 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:கேரள மாநில திரைப்பட விருது வென்றவர்கள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
வெள்ளை சர்க்கரை

வலது|thumb|300x300px|வெள்ளை சர்க்கரை
**வெள்ளை சர்க்கரை** (*White sugar*)  என்பது பொதுவாகப் பயன்படுத்தப்படும் சர்க்கரை வகையாகும்.   மேசை சர்க்கரை, மணியுரு  சர்க்கரை  அல்லது  சர்க்கரை என்று பல பெயர்களால்  அழைக்கப்படுகிறது. பீட்ரூட் அல்லது கரும்பில் இருந்து இச்சர்க்கரை தயாரிக்கப்படுகிறது. தயாரிக்கப்படும் சர்க்கரை சுத்திகரிப்பு செயல்முறைக்கும் உட்பட்டுள்ளது.

## விளக்கம்
சர்க்கரைப் பாகை சுத்திகரிப்பு செயல்முறைக்கு உட்படுத்தி அழுக்கு நீக்கி சுக்ரோசு எனப்படும்  வெள்ளை சர்க்கரை தயாரிக்கப்படுகிறது.  இது 99.7% சதவீதத்திற்கும் அதிகமான தூய்மையைக் கொண்டுள்ளது.  சுக்ரோசின் மூலக்கூற்று வாய்ப்பாடு  C 12 H 22 O 11 ஆகும். கரும்பு மற்றும் சர்க்கரைவள்ளிக்கிழங்கு ஆகியவற்றிலிருந்து தயாரிக்கப்படும் வெள்ளை சர்க்கரைகள் வேதியியல் ரீதியாக வேறுபடுத்த முடியாதவை: இருப்பினும், கார்பன்-13 பகுப்பாய்வு மூலம் அதன் தோற்றத்தை  அடையாளம் காண முடியும். 

கரும்பிலிருந்து தயாரிக்கப்படும் வெள்ளைச் சர்க்கரை ( சில பழுப்பு சர்க்கரை) சில சுத்திகரிப்பாளர்களால் எலும்புக் கரியைப் பயன்படுத்தி சுத்திகரிக்கப்படுகிறது.   இந்த காரணத்திற்காக கரும்பிலிருந்து வரும் வெள்ளை சர்க்கரை சைவமாகக் கருதப்படுவதில்லை. பீட் ரூட் சர்க்கரை ஒருபோதும் எலும்பு கரியுடன் சேர்க்கப்பட்டு சுத்திகரிக்கப்படுவதில்லை. எனவே இதை சைவ உணவு என்பர்.  

இரசாயன மற்றும் ஊட்டச்சத்துக் கண்ணோட்டத்தில், பழுப்பு சர்க்கரையுடன் ஒப்பிடுகையில், வெள்ளை சர்க்கரையில்  கால்சியம், பொட்டாசியம், இரும்பு மற்றும் மெக்னீசியம் போன்ற சில தாதுக்கள்  இருப்பதில்லை. சர்க்கரைப்பாகுவில் இவை சிறிய அளவில் உள்ளன.    எனவே வெள்ளை நிறமும் குறைந்த  சுவையும் மட்டுமே சில கண்டறியக்கூடிய வேறுபாடுகள் ஆகும்.  

## மேற்கோள்கள்

பகுப்பு:சர்க்கரை
கிறிஸ்டினா கோக்

**கிறிஸ்டினா காம்பால் கோக்** ( பிறப்பு: 29, சனவரி, 1979 ) என்பவர் ஒரு அமெரிக்க பொறியாளர் மற்றும் 2013 ஆம் ஆண்டில் நாசா விண்வெளி வீரங்கனை ஆவார். இவர் வட கரோலினா மாநில பல்கலைக்கழகத்தில் மின் பொறியியல் மற்றும் இயற்பியலில் இளம் அறிவியல் பட்டங்களையும், மின் பொறியியலில் முது அறிவியல் பட்டத்தையும் பெற்றவர்.  விண்வெளி வீரராக ஆவதற்கு சற்று முன்பு, இவர் அமெரிக்க சமோவாவின் நிலைய தலைவராக தேசிய கடல் மற்றும் வளிமண்டல நிர்வாகத்தில் பணியாற்றினார்.

2019, மார்ச், 14 அன்று, கோச் விமானப் பொறியாளராக அனைத்துலக விண்வெளி நிலையத்திற்கு வெளியே சென்று மீன்டும் உள்ளே மேற்கொண்ட 59, 60, 61 ஆகிய பயணங்களில்  சென்றார். 2019 அக்டோபர் 18 அன்று, சர்வதேச விண்வெளி நிலையத்திற்கு வெளியே உள்ள சூரிய மின்கலத்தை மாற்றுவதற்கான  பெண்கள் மட்டுமே மேற்கொண்ட முதல் விண்வெளி நடையில் இவரும் ஜெசிகா மீரும் கலந்து கொண்டு, பெண்கள் மட்டுமே தனித்து வெண்வெளி  நடையில் கலந்துகொண்ட முதல் பெண்கள் என்ற சாதனையை செய்தனர். 2019 திசம்பர் 28, அன்று, கோச் விண்வெளியில் நீண்டகாலம் (328 நாட்கள்) இருந்த பெண்மணி என்ற புதிய சாதனையை செய்தார். இவர் 2020  பெப்ரவரி 6 அன்று விண்வெளியில் இருந்து புவிக்கு திரும்பினார் 

''டைம் இதழ் வெளியிட்ட'' 100 பட்டியிலில் 2020 ஆண்டின் மிக முக்கியத்துவம் வாய்ந்தவர்கள் பட்டியிலில் கோச் இடம்பெற்றார்.

## குறிப்புகள்

பகுப்பு:வாழும் மக்கள்
பகுப்பு:அமெரிக்கப் பொறியியலாளர்கள்
பகுப்பு:ஐக்கிய அமெரிக்க விண்வெளி வீரர்கள்
பகுப்பு:1979 பிறப்புகள்
அலுவா (இனிப்பு)

**அலுவா** (*Aluwa*) என்பது இலங்கையில் தயாரிக்கப்படும்  ஓர் இனிப்பு வகையாகும்.வறுத்த அரிசி மாவு  அல்லது வேகவைத்த உருளைக்கிழங்குடன் கொதிக்கவைத்த சர்க்கரைப் பாகு சேர்த்து அலுவா தயாரிக்கப்படுகிறது. முந்திரி பருப்பு மற்றும் ஏலக்காய் போன்றவை சுவைக்காக சேர்த்துக் கொள்ளப்படுகிறது. இக்கலவையை மர அச்சில் ஊற்றி  தட்டையாக சாய்சதுரம் அல்லது சதுர வடிவமாக்கி பாரம்பரியமாகப்  பரிமாறப்படுகிறது.
 
## மேற்கோள்கள்


பகுப்பு:இலங்கை உணவுகள்
மூலக்கடை

**மூலக்கடை** (**Moolakadai**) தமிழ்நாட்டின் சென்னை மாவட்டத்தின் வடக்கில் உள்ள வட சென்னைப் பகுதியில் அமைந்துள்ளது.  இது சென்னை மாநகராட்சியின் மாதவரம் மண்டலத்தில், பெரம்பூர்-மாதவரம் சாலையில்  அமைந்துள்ளது.
மாதவரம், மாதவரம் பால் பண்ணைக் காலனி, மாத்தூர், மணலி போன்ற பகுதியிலிருந்து சென்னைக்கு வர மூலக்கடையே முதன்மை வழியாக உள்ளது.

## அமைவிடம்

## மேற்கோள்கள்

பகுப்பு:சென்னை
பகுப்பு:சென்னை மாவட்டம்
பிரதீப் சேது

**பிரதீப் சேது** (*Pradeep Seth*) என்பவர் இந்திய தீநுண்மியலாளர் ஆவார். இவர் 2003ஆம் ஆண்டில் எச். ஐ. விக்கு எதிராக இவர் உருவாக்கிய தடுப்பு மருந்தினை தனக்குத்தானே செலுத்திக்கொண்டார். இவர் 1968ஆம் ஆண்டு முதல் திநுண்மியியல் துறையில் பணியாற்றி வருகிறார். இவர் தேசிய மருத்துவ அறிவியல் கழகத்தில் தேர்ந்தெடுக்கப்பட்ட உறுப்பினராக உள்ளார்.

இவர் 1970-ல் அனைத்திந்திய மருத்துவ அறிவியல் கழகத்தில் மருத்துவம் மற்றும் நுண்ணுயிரியலில் முதுநிலைப் பட்டம் பெற்றார். பின்னர் 2005 வரை அதே நிறுவனத்தில் கற்பித்தல் பணியிலிருந்தார். தீநுண்மியியல் துறையில் 4 இந்தியப் காப்புரிமையும் 4 பன்னாட்டுக் காப்புரிமையும் பெற்றுள்ளார். இவர் ஓம் பிரகாசு பாசின் விருதினை சுகாதாரம் மற்றும் மருத்துவ அறிவியல் சாதனைக்காக 2004-05ஆம் ஆண்டில் பெற்றார்.

## மேற்கோள்கள்


## வெளி இணைப்புகள்

* மருத்துவர் பிரதீப் சேது அதிகாரப்பூர்வ தளம்

பகுப்பு:வாழும் மக்கள்